Kontingen Garuda I dikirim ing tanggal 8 Januari 1957 tumuju Mesir. Kontingen Garuda Indonésia I kapengkar saka gabungan wadyabala saka Resimen Infanteri-15 Tentara Territorium (TT) IV/Diponegoro, lan 1 kompi saka Resimen Infanteri-18 TT V/Brawijaya ing Malang. Kontingen iki kapimpin déning panjenengané Letnan Kolonel Infanteri Hartoyo banjur digantiake déning Letnan Kolonel Infanteri Suadi Suromihardjo, minangka wakilé ya iku Mayor Infanteri Soediono Suryantoro. Kontingen Indonesia mangkat wiwit tanggal 8 Januari 1957 kanthi numpak motor mabur C-124 Globe Master saka Angkatan Udara Amérikah Sarékat tumuju Beirut, kutha krajan Libanon. Saka Beirut wadyabala kapengkar dumadi loro, tumuju ing Abu Suweir lan Al Sandhira. Banjur wadyabala ing El Sandhira dipindahake tumuju Gaza, dharah tapel wates antarané Mesir lan Israèl, mingka kelompok Komando kang dumunung ana ing tlatah Rafah. Kontingen iki pungkasan tugas ing tanggal 29 September 1957. Kontingen Garuda I duwé kakuatan 559 wadyabala.